**Szentendre Város Önkormányzat Képviselő-testületének**

**13/2019. (III.18.) önkormányzati rendelete**

**a hulladékgazdálkodási közszolgáltatásról szóló 41/2017. (XII.11.) önkormányzati rendelet módosításáról**

Szentendre Város Önkormányzat Képviselő-testülete a hulladékról szóló 2012. évi CLXXXV. törvény 35. §-ában, valamint a 88. § (4) bekezdésében kapott felhatalmazás alapján, továbbá a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 19. pontjában foglalt feladatkörében eljárva a hulladékgazdálkodási közszolgáltatásról szóló 41/2017 (XII. 11.) önkormányzati rendeletét az alábbiak szerint módosítja:

**1. §** A R. 12. § kiegészül az alábbi (7a) bekezdéssel:

*„12. § (7a) Az 1. mellékletben rögzített legkisebb gyűjtőedény méret akkor választható, ha az ingatlanhasználó az ingatlant**a hulladékgazdálkodási közszolgáltatás végzésének feltételeiről szóló kormányrendeletben foglaltak szerint egyedül és életvitelszerűen használja, és ezt az önkormányzat által kiadott igazolás útján a közszolgáltatónak bizonyítja.”*

**2. §** A rendelet 34. § kiegészül az alábbi (4a)-(4b) bekezdéssel:

*„34. § (4a) Az ingatlanhasználó a szabványos gyűjtőedény beszerzési kötelezettségének és ezzel kapcsolatos adatváltozás bejelentési kötelezettségének, továbbá a 12. § (8) bekezdés szerinti ingatlanhasználók és az időlegesen használt ingatlanok tulajdonosai e rendeletben foglaltak szerinti méret megválasztási és bejelentési kötelezettségüknek, továbbá az egyedül élők a vonatkozó kormányrendelet szerinti igazolás benyújtási kötelezettségüknek legkésőbb 2019. június 30-ig kötelesek eleget tenni. A bejelentési kötelezettségüknek eleget tévő ingatlanhasználók a bejelentésükben rögzített űrmértéknek megfelelő díjat 2019. július 01. napjától fizetik meg.*

*(4b) Amennyiben az 1. melléklet 1.2. pontja szerinti szabványos űrmértéknél kisebb gyűjtőedényt használó ingatlanhasználó – ide nem érve az időlegesen használt ingatlanok tulajdonosait – a (4a) bekezdés szerinti bejelentési kötelezettségének határidőben nem tesz eleget, úgy 2019. július 01. napjától az 1. melléklet 1.2. pontja szerinti szabványos űrmérték használata után fizetendő közszolgáltatási díjat köteles megfizetni.”*

**3. §** (1) E rendelet a kihirdetését követő napon lép hatályba és a hatályba lépését követő napon hatályát veszti.

(2) A rendelet kihirdetéséről a Jegyző gondoskodik.

Szentendre, 2019. március 14.

|  |  |
| --- | --- |
|  **Verseghi-Nagy Miklós**  |  **dr. Gerendás Gábor**  |
|  polgármester  |  jegyző  |

**Záradék:**

A rendelet 2019. március 18-án került kihirdetésre.

 **dr. Gerendás Gábor**

jegyző